recursal/SuperWikiNEXT-32B huggingface dataset:
**رٹنا** (انگریزی: Rote learning) کسی بھی معلومات کے یاد کرنے کا ایک طریقہ ہے جس میں کسی لفظ، محاورے یا اسی طرح جملے کو بار بار دہراکر یاد کیا جاتا ہے۔ یہ طریقہ کئی اسکولی اور کالج طلبہ اپناتے ہیں، جب کہ کئی بار مذہبی معاملوں میں بھی لوگ اسی کو اپناتے ہیں۔ مثلًاسکولی بچے سائنسی اصطلاحات کے معانی و مطالب رٹتے ہیں، مسلمان عربی کی دعائیں اور ہندو سنسکرت کے شلوک رٹتے ہیں اور یہ سب کچھ بنا سوچے سمجھے کرتے ہیں۔

اسکولوں کی ابتدائی جماعتوں میں پہاڑے، تاریخ کے سن عیسوی، گرامر کے اُصول، تاریخیں، ریاضی کے ضابطے وغیرہ کی حد تک تو یہ رجحان ٹھیک ہے مگر جب یہی رجحان طالب علموں کے ساتھ سفر کرتا ہوا اگلی منزلوں تک پہنچتا ہے جہاں اُسے بہت سی چیزوں کو سمجھنے، اُن پر غور کرنے اور اُن سے کوئی نتیجہ نکالنے کی ضرورت ہوتی ہے تب یہ رجحان درجنوں نقصانات کا پیش خیمہ ثابت ہوتا ہے۔ روٹ لرننگ کاایک نقصان یہ ہے کہ اس سے ذہن محدود ہوجاتا ہے، کسی مسئلہ کو حل کرنے کی استعداد پیدا نہیں ہوتی، غوروخوض کی عادت مستحکم نہیں ہوتی اور جو یاد کیا اُسے بھول جانے کا اندیشہ رہتا ہے۔ اس کا ایک نقصان یہ بھی ہے کہ جب طالب علم رٹی ہوئی چیزوں کی ڈور کا کوئی ایک سرا کھو دیتا ہے تب پوری ڈور اس کے ہاتھ سے نکل جاتی ہے یا اس کے لیے بے معنی ہوجاتی ہے۔
رٹنے والے طالب علم کی فہم بھی محدود رہتی ہے۔ اُس نے جتنا یاد کیا، جو یاد کیا اور جس انداز میں یاد کیا وہی اس کا کل اثاثہ ہوتا ہے۔ اب اگر کوئی سوال گھما پھرا کر پوچھ لیا جائے یا کسی سبق سے اُس میں پیدا ہونے والی ممکنہ استعداد کی بنیاد پر اُسی سطح کا کوئی اور سوال کر لیا جائے تو اس کے ہاتھوں کے طوطے اُڑ جاتے ہیں۔ رَٹنے کی وجہ سے طالب علم میں وہ اعتماد بھی پیدا نہیں ہوتا جو اسباق کو سمجھ لینے کے بعد ہوتا ہے۔ یہی وجہ ہے کہ مخلص اساتذہ رَٹنے کی روش کی حوصلہ افزائی نہیں کرتے۔ اس کے باوجود یہ روش عام ہے اور اس لیے عام ہے کہ مخلص اساتذہ کے طرز عمل کے برخلاف، ملک کا نظام ِ تعلیم اس کی بالواسطہ حوصلہ افزائی کرتا ہے۔

مزید دیکھیے
-----------

* تعلیم

حوالہ جات
---------

1. ↑
**اِسّے ساگاوا** (پیدائش 26 اپریل 1949) ایک جاپانی آدمی ہے جس نے 1981 کو پیرس میں، رینے ہارٹویلٹ نامی ولندیزی نوجوان عورت کو قتل کر کہ اس کو کھا لیا۔ اس کی رہائی کے بعد، وہ جاپان میں تھوڑا بہت مشہور بن گیا اور عوام کی اُس کے جرم میں دلچسپی کے سبب اُسے روزگار حاصل ہوا۔

زندگی کے اوائل
--------------

ساگاوا جاپان کے ہیوگو پریفیکچر کے کوبے شہر میں دولت مند والدین کو پیدا ہوا۔ وہ قبل از وقت پیدا ہوا اور مبینہ طور پر اتنا چھوٹا تھا کہ وہ اپنے والد کی ہتھیلی میں سمایا جا سکتا تھا۔

1977 کو 28 کی عمر پر، ساگاوا پیرس کی سوربون اکادمی سے ادبیات میں ڈاکٹریٹ حاصل کرنے کے لیے فرانس گیا۔

جرم
---

11 جون 1981 کو 32 کی عمر کا ساگاوا نے رینے ہارٹویلٹ کو اپنے اپارٹمنٹ آنے کی دعوت دی، اس بہانے کے تحت کہ اسے اپنی ایک کلاس کے لیے کچھ جرمن شاعری کا ترجمہ کروانا تھا۔ ہارٹویلٹ کے آمد کے بعد، ساگاوا نے اس سے شاعری پڑھنے کی گزارش کی اور جس دوران وہ ساگاوا کی طرف پست کر کہ بیٹھی ہوئی تھی، ساگاوا نے رائفل سے اُس کے سر کے پیچھے گولی مار کر اُس کو قتل کر دیا۔ ساگاوا نے کہا ہے کہ اُس نے ہارٹویلٹ کو اس کی صحت اور حسن کے سبب اپنا شکار بنانے کے لیے منتخب کیا، جو خاصیتیں وہ اپنی شخصیت سے مفقود سمجھتا ہے۔ ساگاوا نے اپنے آپ کو ایک 'کمزور، بدصورت اور ناکافی' آدمی قرار دیا ہے اور دعوا کیا ہے کہ اس نے اس غرض سے ہارٹویلٹ کو کھایا تھا کہ وہ اس کی ماہیت کو منجذب کرنا چاہتا تھا۔

ساگاوا نے کہا ہے کہ گولی چلانے کے بعد اُس کو بہت صدمہ ہوا، جس کے سبب وہ بے ہوش ہو گیا۔ مگر بیدار ہونے پر اُس کو احساس ہوا کہ اپنے منصوبے کو آخری درجے تک پورا کرنا اب لازمی تھا۔ چنانچہ اُس نے ایسا ہی کیا - لاش کے ساتھ جنسی فعل کرنے کے بعد وہ اسے کھانے لگا۔

دو دن بھر، ساگاوا اُس کا گوشت کھاتا گیا۔ پھر اُس نے لاش کو ایک دور دراز جھیل میں پھینکنے کی کوشش کی، مگر اس عمل میں کسی نے اسے دیکھ لیا اور بعد میں وہ فرانسیسی پولیس کے ہاتھ گرفتار ہوا، جنھوں نے اس کی رہائش گاہ کی تلاشی کے دوران، مقتولہ کے کچھ انگ ساگاوا کے فرج میں بھی دریافت کیے۔

ساگاوا دو سال بھر مقدمے کے بغیر مقید رہا، جس کے بعد اس کو قانوناً پاگل قرار دیا گیا۔ لہٰذا وہ مقدمے کے لیے نا اہل تھا اور منصف نے حکم دیا کہ اس کو غیر مقررہ مدت تک پاگل خانے میں داخل کیا جائے۔ اس کی نظر بندی کے دوران اِنُوہِیکو یوموتو نامی جاپانی مصنف اس سے ملنے آیا اور اس کے نتیجے میں، ساگاوا کے جرم کی تفصیلات جاپان میں شائع کیا گیا۔ گمان غالب ہے کہ اِس کے نتیجے میں ساگاوا کو حاصل ہونے والی مشہوری کی وجہ سے ہی فرانسیسی حکومت اُس کو ملک بدر کر کہ جاپان سپرد کرنے پر مجبور ہوئی۔ جاپان میں آمد پر ساگاوا کو ہسپتال میں داخل کیا گیا، جہاں سارے ڈاکٹروں نے اُس کو صحیح الدماغ قرار دیا اور اس نتیجے پر پہنچے کہ جنسی کج روی قتل کا واحد سبب تھا۔ جاپانی اہلکاروں کو اُس کو مقید رکھنا قانوناً ناممکن ثابت ہوا، کیونکہ فرانسیسی حکومت نے متعلقہ دستاویزات انھیں سپرد کرنے سے انکار کیا، یہ دعوا جتاتے ہوئے کہ فرانس میں مقدمہ بند ہو چکا تھا۔ اِس کے نتیجے میں 12 اگست 1986 کو سگاوا نے پاگل خانے سے اپنی روانگی اندراج کی اور تب سے وہ آزاد رہا ہے۔

اپنی رہائی کے بعد، ساگاوا نے اپنے جرم کے بارے میں متعدد کتابیں لکھی ہیں اور مہمانی خطیب اور تبصرہ کار کی حیثیت بھی ادا کی ہے۔ اس نے چند فلموں میں بھی اداکاری کی ہے، جن میں سے ایک آدمخوری کے بارے میں تھی اور بعض فحش تھیں۔ اِس کے علاوہ ساگاوا لکھاری ہے اور باقاعدگی سے ناول، مضمون اور دیگر کتابیں اور تحریریں لکھتا ہے۔ وائس میگزین (VICE) کے ساتھ انٹرویو کے دوران ساگاوا نے قتل کرنے پر پچھتاوا ظاہر کیا ہے۔




1. 1 2  佐川一政氏永眠のお知らせ
**کلالہ** اس کو کہتے ہیں جس کے اصول و فروع میں سے کوئی نہ ہو اس کا ایک خاص حکم قرآن میں موجود ہے۔

لغوی تحقیق
----------

کلالہ اصل لغت میں کلال کی طرح مصدر ہے اور کلال کا معنی ہے تھکنا عاجز ہو جانا کَلَّ الرَّجُلُ فِیْ مَشْیِہٖ کَلَالاً فلاں شخص اپنی رفتار میں سست ہو گیا، تھک گیا۔ وکَلَّ السَّیْفُ عَن ضربتہ کَلُوْلًا وَ کَلَالَۃً اور تلوار مارنے سے کند ہو گئی کَلَّ اللِّسَنُ عَن الکَلَام زبان بات سے عاجز ہو گئی۔ تیز نہ رہی۔ مجازاً کلالہ سے مراد وہ قرابت دار ہوتے ہیں جن کا آپس میں رشتہ توالد نہ ہو یعنی باپ دادا اور بیٹے پوتے کا ان کے آپس میں رشتہ نہ ہو۔ یہ بھی ایک قسم کی عاجزی درماندگی ہوتی ہے پھر کلالہ کو ذی کلالہ کے معنی میں استعمال کر لیا جاتا ہے اور اس سے مراد وہ شخص ہوتا ہے جس کی نہ اصل ہو نہ نسل کہ اس کی وارث ہو یا یہ اس کا وارث ہو۔ (بیضاوی یہ کہتے ہیں)

اصطلاحی معنی
------------

بغوی نے لکھا ہے کہ کلالہ وہ شخض ہے جس کی نہ اولاد ہو۔ نہ والد۔ حضرت علی اورابن مسعود نے یہی فرمایا : گویا دونوں طرف اس کے نسبی ستون کمزور ہیں سعید بن جبیر نے کہا کلالہ وہ وارث ہے جو میت کا نہ والد (باپ دادا پر دادا وغیرہ) ہو نہ اولاد۔ ایسے وارث میت کو اپنے گھیرے میں لے لیتی ہیں لیکن بیچ میں کوئی نسبی ستون نہیں ہوتا جیسے سر پر بندھی ہوئی شاہی پٹی کہ جو سر کو چاروں طرف سے محیط ہوتی ہے مگر سر کا درمیانی حصہ خالی ہوتا ہے حضرت جابر والی حدیث میں کلالہ کا یہی مطلب ہے آپ (صلی اللہ علیہ وآلہ وسلم) نے کہا تھا کہ میرے وارث کلالہ ہیں یعنی نہ میری نرینہ اولاد ہے نہ والد۔

ابوبکر صدیق کا قول
------------------

حضرت ابو بکر سے کلالہ کے متعلق دریافت کیا گیا۔ فرمایا : میں اپنی رائے سے کہتا ہوں اگر صحیح ہوگا تو اللہ کی طرف سے اور غلط ہوگا تو میری طرف سے ہوگا اور شیطان کی طرف سے، میرے خیال میں کلالہ وہ ہے جو نہ (کسی کا) والد ہو اور نہ اولاد جب حضرت عمر خلیفہ ہوئے تو فرمایا : ابو بکر نے جو کچھ کہا مجھے ان کی تردید کرنے سے جھجک آتی ہے (یعنی ٹھیک ہے) (رواہ البیہقی عن الشعبی) ابن ابی حاتم نے بھی اپنی تفسیر میں اس کو نقل کیا ہے اور حاکم نے صحیح اسناد کے ساتھ حضرت عمر کے اس قول کو حضرت ابن عباس کی روایت سے لکھا ہے حضرت ابوہریرہ کی مرفوع حدیث ہے کہ کلالہ کی تشریح میں آپ نے فرمایا : وہ ایسا شخص ہے جو نہ (میت کا) والد ہو نہ مولود۔ (رواہ الحاکم)

اصل و فرع
---------

ابو الشیخ نے حضرت براء کا قول نقل کیا ہے کہ میں نے رسول اﷲ سے کلالہ کے متعلق دریافت کیا فرمایا : (میت کے ) والد اور اولاد کے سوا (جو وارث ہو وہ) کلالہ ہے۔ ابو داؤد نے مراسیل میں ابو سلمہ بن عبد الرحمن کی روایت سے بیان کیا ہے کہ حضور (صلی اللہ علیہ وآلہ وسلم) نے فرمایا : جو والد کو چھوڑے نہ اولاد کو اس کے وارث کلالہ ہوتے ہیں میں کہتا ہوں کہ کلالہ کی تشریح میں والد اور ولد سے مراد ہیں مذکر اصول و فرع پس اگر میت کی ماں یا بیٹی موجود ہو اور باپ اور بیٹا نہ ہو تو وہ کلالہ ہے اس قول کا ثبوت حضرت جابر کی حدیث سے ملتا ہے کیونکہ نزول آیت کے وقت حضرت جابر کی ایک لڑکی موجود تھی، والد نہ تھے آپ کے والد عبد اللہ بن حرام کا انتقال احد کے دن ہو چکا تھا 
تفصیلات۔ اگر مرنے والا مرد اور پسماندگان میں صرف ایک بہن ہے تو اسے نصف ملے گا۔ اور اگر کلالہ عورت ہے اور پسماندگان میں صرف ایک بھائی ہے تو اسے کل ترکہ ملے گا۔
بہنیں ایک سے زائد ہوں تو ثلثان ملے گا۔
اور اگر کئی بھائی بہن ہوں تو مرد کو دو عورتوں کے برابر ملے گا۔

حوالہ جات
---------

1. ↑  تفسیر مظہری قاضی ثناء اللہ پانی پتی سورۃ النساء آیت 12
**خونی بواسیر** اس تکلیف دہ مرض جسے  بواسیر کہا جاتاہے  کی ایسی حالت ہے جس میں بواسیر میں مبتلا مرد و عورت کو حاجت (پاخانہ ) کرتے ہوئے بہت درد ہوتاہے اور ساتھ مقعد سے خون بھی خارج ہوتاہے جو مرض میں شدت کی ایک اہم علامت تصور کی جاتی ہے۔ ۔کبھی تو خون  کا اخراج  پاخانہ کے ساتھ ہی ہوتا ہے اور کبھی پاخانہ کرنے کے تھوڑی دیر بعد  فورا بعد قطروں کے ساتھ ہوتاہے۔

خونی  بواسیر کے شکار مریض کو مقعد کے مقام پر شدید خارش، جلن اور  کبھی درد  کی شکایت  ہوجاتی ہے جس سے متاثرہ  کی طبیعت میں زیادہ الجھن اور بے چینی شروع ہوجاتی ہے ۔

خونی بواسیر کی علامات
---------------------

خونی بواسیر میں بواسیر کے مسوں سے بتدریج خون کا اخراج ہوتاہے اور پاخانہ کرتے وقت بہت کوفت ہوتی ہے ۔

خونی بواسیر کے نتیجے میں خارج ہونے والا خون سرخ چمکدار رنگ کا ہوتاہے۔

کئی صورتوں میں قبض شدت کے ساتھ ہوتی ہے جس سے مریض کو بہت زیادہ تکلیف کا سامنا کرنا پڑتاہے۔

نقاہت ، درد، خارش اور ساتھ جلن ہوتی ہے جو بعض دفعہ بہت دردناک ہوجاتی ہے۔

مریض کو اپھارہ، تبخیر معدہ اور گیس ٹربل کا سامنا کرنا پڑتاہے۔

خونی بواسیر کی وجوہات
---------------------

خونی بواسیر اعصاب میں سوزش  پید اہونے کے باعث وجود میں آتی ہے  جب اعصاب سوزش ناک ہوجاتے ہیں تو مقعد کی رگیں سوجن سے پھول جاتی ہیں بوجہ سوزش مقعد سے پاخانہ کے بعد یا پاخانہ کے ساتھ ہی قطرہ قطرہ خون کا اخراج شروع ہوجاتاہے۔

غذائی بد پرہیزی ہی اس خونی بواسیر  کے مرض کی اہم وجہ تصور کی جاتی ہے۔خاص طور پر بڑا گوشت یعنی بیف (Beef) مرغن تیز مصالحہ دار اغٖذیہ ، پروٹین والی غذائیں انڈا، مچھلی کا بکثرت استعمال اس مرض کا باعث بن سکتاہے۔

خونی بواسیر کی  پیدائش کے اسباب
-------------------------------

بواسیر خونی کی  پیدائش تین صورتوں میں ہوتی ہے جس میں پہلے نمبر پر بواسیر کی مادی صورت، دوسرے نمبر پر بواسیر کی کیفیاتی صورت اور تیسرے نمبر پر بواسیر کی نفسیاتی صورت۔

### بواسیر کی مادی صورت

بواسیر کے مرض کی مادی صورت جو بواسیر کی  پیدائش کی 50 فیصد وجہ ہے اور یہ صورت معمول  کی استعمال کی جانے والی خوراک اور غذاؤں کے استعمال میں بدپرہیزی اور بے اعتدالی کی وجہ سے یا بے تحاشہ کھانے کیوجہ سے بڑھنے والے وزن کے سبب ہونے والی بواسیر   کی وجہ ہے۔

### بواسیر کی کیفیاتی صورت

بواسیر کی کیفیاتی صورت سے مراد گرمی یا سردی اور خشکی یا تری کے ماحول کی وجہ سے لاحق ہونے والی بواسیر ہے تقریبا 25 فیصد بواسیر کے  پیدا ہونے کا سبب بواسیر کی کیفیاتی صورت مانی جاتی ہے۔

### بواسیر کی نفسیاتی صورت

بواسیر کی نفسیاتی صورت سے مراد ڈپریشن ،ذہنی تناؤ، غمگین کیفیت، المیہ،غصہ اور اسی جیسی دماغی سوچ و نفسیاتی مسائل کی وجہ سے لاحق ہونے بواسیر ہے اور دنیا میں تقریبا 25 ہونے والی بواسیر کی وجہ نفسیاتی صورت ہے۔
**ڈی سمن کٹور** ایک بھارتی خاتون صحافی، فلم ڈائریکٹر اور گیت نگار ہیں جو کنڑ سنیما میں کام کر رہی ہیں۔  اس نے ایک آزاد ہدایت کار کے طور پر *سلم بالا* (2008ء) سے آغاز کیا، اس سے پہلے کہ *کلارا سانتھے* (2009ء)، *ایڈیگاریکے* (2012) اور *کیراگورینا گیالیگالو* (2016ء) جیسی فلموں میں کام کیا۔ ان کی زیادہ تر فلمیں سماج دشمن عناصر سے نمٹتی ہیں۔  وہ ریاستی ایوارڈ جیتنے والی چند خواتین ڈائریکٹرز میں سے ایک ہیں۔

تعارف
-----

سمن کی پیدائش کرناٹک کے میسور ضلع میں پیریا پٹنا کے قریب ایک گاؤں کٹور میں ہوئی تھی۔ اس کے والد اسی گاؤں میں ایک چھوٹے سے تھیٹر کے مالک تھے۔  سینما سے محبت اور جذبے کے ساتھ اس نے تھیٹر چلایا حالانکہ اسے بہت زیادہ نقصانات کا سامنا کرنا پڑا۔ چھوٹے شہروں میں بھی تفریح پہنچانے کا ان کا وژن یہی تھا کہ اس نے فلمیں لیں۔ اس کا الہام شروع میں اس کے والد سے آیا۔ اس کی گریجویشن کے بعد، وہ بنگلور چلی گئی، جب گاؤں والوں نے اسے شادی کرنے پر مجبور کیا۔ اس میں موجود ٹیلنٹ کو دیکھ کر اس کے والد اسے صحافی بنے فلم ڈائریکٹر اگنی شریدھر کے پاس لے گئے۔ بعد ازاں ان کے والد کا انتقال ہو گیا اور اس نے ان کی معاونت کرتے ہوئے اپنے فلمی کیریئر کا آغاز کیا۔ اس نے اپنی زندگی کا آغاز اگنی جرنلز کے مصنف کے طور پر کیا۔ اپنی تحریری مہارت کے ساتھ اس نے بعد میں فلموں کے گانے اور اسکرپٹ لکھنا شروع کر دیے۔ ان کی صلاحیتوں کو دیکھتے ہوئے ان کے گرو نے فلموں میں کام کرنے کا پہلا موقع دیا۔ اس نے فلم آ دینا گالو سے شروعات کی۔ اگرچہ اس نے فلم کا پورا کام لیا، لیکن اس نے ڈائریکٹر کو کریڈٹ دیا اور بعد میں اس کی صلاحیتوں کو محسوس کرتے ہوئے اسے پہلی ڈائریکٹر بننے کی بڑی ذمہ داری سونپی گئی۔

فلموگرافی
---------

| سال | عنوان | کردار | نوٹس |  |
| --- | --- | --- | --- | --- |
| 2007ء | *اے دیناگالو* | ایسوسی ایٹ ڈائریکٹر اور گیت نگار |  |  |
| 2008ء | *کچی بالا* | ہدایت کار، نغمہ نگار |  |  |
| 2009ء | *کلارا سانتھے* | ہدایت کار، نغمہ نگار | کرناٹک اسٹیٹ فلم ایوارڈ (خصوصی جیوری ایوارڈ) |  |
| 2012ء | *ایڈیگاریک* | ہدایت کار، اسکرین رائٹر، گیت نگار | تیسری بہترین فلم کا کرناٹک اسٹیٹ فلم ایوارڈ</br> بنگلور انٹرنیشنل فلم فیسٹیول کا خصوصی جیوری ایوارڈ</br> نامزد، بہترین ہدایت کار کے لیے فلم فیئر ایوارڈ</br> نامزد، بہترین ہدایت کار کے لیے بنگلور ٹائمز فلم ایوارڈ |  |
| 2016ء | *کیراگورینا گیالیگالو* | ڈائریکٹر |  |  |

حوالہ جات
---------

1. ↑  "Suman Kittur- woman with the guts"۔ Sify۔ 10 October 2013۔ 25 اپریل 2016 میں اصل سے آرکائیو شدہ۔ اخذ شدہ بتاریخ 15 مارچ 2016  الوسيط `|url-status=` تم تجاهله (معاونت)
2. ↑  "Sumana Kittur takes break"۔ The Times Of India۔ 17 January 2013
3. ↑  "Sumana Kittur's father was a talkies owner"۔ Times of India۔ 22 February 2014
4. ↑
**میرعلی****کی لڑائی** ایک خونی فوجی آپریشن تھا جو 7 اکتوبر اور 10 اکتوبر 2007 کے درمیان واقع ہوا اور اس میں طالبان عسکریت پسندوں اور پاکستانی فوجیوں نے میرعلی ، پاکستان ( شمالی وزیرستان ) کے قصبے کے آس پاس لڑائی لڑی ، جو افغانستان سرحد سے متصل قبائلی علاقے کا دوسرا بڑا قصبہ ہے ۔

جنگ کی ٹائم لائن
----------------

پاکستانی مسلح افواج کے مطابق ، یہ جھڑپیں 7 اکتوبر کو اس وقت شروع ہوئی جب عسکریت پسندوں نے دھماکا خیز مواد پھینکے اور میرعلی شہر کے قریب ایک پاکستانی قافلے پر گھات لگائے۔ اس کے بعد کے واقعات میں تقریبا 200 افراد ہلاک ہوئے۔ فوج کا کہنا ہے کہ ہلاک ہونے والے عسکریت پسند اور فوجی تھے لیکن مقامی لوگوں نے بتایا کہ ہلاک ہونے والوں میں کم از کم دس شہری بھی شامل ہیں۔ لڑائی میں 50 سے زائد مکانات کو نقصان پہنچنے کے بعد سیکڑوں افراد میرعلی سے فرار ہو گئے۔

پاکستان کی مسلح افواج کے مطابق ، 7 اکتوبر کو میر علی شہر کے قریب ایک پاکستانی قافلے پر گھات لگائے جانے کے بعد جھڑپیں ہوئیں۔ جنگ کے دوران ، قریب 200 افراد ہلاک ہوئے۔ پاکستانی فوج کے حکام کا کہنا ہے کہ ہلاک ہونے والے افراد میں صرف طالبان اور پاکستانی فوجی شامل تھے ، لیکن مقامی لوگوں نے بتایا کہ کم از کم دس عام شہری ہلاک ہوئے۔ جنگ کے دوران 50 سے زائد عمارتوں کو شدید نقصان پہنچنے کے بعد سیکڑوں افراد نے میر علی کو چھوڑ دیا۔

میرعلی کے قریب ، فوجی قافلوں پر متعدد حملوں کے بعد ، پاک آرمی نے اس علاقے کے آس پاس کے کئی دیہاتوں میں مشتبہ عسکریت پسندوں کے ٹھکانوں کو نشانہ بنانے کے لیے پاک فضائیہ کے ہیلی کاپٹر گن شپ اور جنگجو جیٹ طیارے بھیجے۔
میر علی کے قریب فوجی قافلوں پر بہت سے حملوں کے بعد ، فوج نے جنگی ہیلی کاپٹر اور لڑاکا طیارے تعینات کر دیے۔

9 اکتوبر کو ، پاکستانی فوج کے مطابق ، ایک فوجی طیارے نے میر علی کے قریب "ایک یا دو مقامات" کو نشانہ بنایا۔ غیر مصدقہ اطلاعات موصول ہوئی تھیں کہ 50 کے قریب طالبان جنگجو ہلاک ہو گئے تھے۔ لیکن بعد میں واقعات کے گواہوں کی اطلاعات میں بتایا گیا کہ 50 افراد ہلاک ہو گئے ، لیکن ان میں صرف عام شہری تھے ، جب راکٹ بازار سے ٹکرا گئے۔

پاکستانی افواج پاکستان نے اطلاع دی ہے کہ جھڑپوں کے دوران علاقے میں 50 فوجی لاپتہ ہو گئے ، لیکن بعد میں ، 37 فوجیوں سے رابطہ کیا گیا۔ دوسرے 13 تو لاپتہ رہے۔

10 اکتوبر کو ، ہزاروں ساتھی قبائلی لوگ ایپی گاؤں میں 50 ہلاک شدگان کو دفنانے کے لیے جمع ہوئے ، مقامی رہائشیوں کے مطابق ، جب ایک ہی دھماکے میں قریب بارہ عمارتیں تباہ ہوگئیں۔

عارضی جنگ بندی
--------------

15 اکتوبر کو ، شمالی وزیرستان میں پاکستانی فوجیوں اور قبائلی جنگجوؤں نے ایک معاہدے پر اتفاق کیا اور پاکستانی فورسز نے علاقے پر کرفیو اٹھا لیا۔ یہ معاہدہ مہینے کے آخر تک ختم ہو گیا تھا۔

یہ بھی دیکھیں
-------------

* پاکستان میں ڈرون حملوں کی فہرست

حوالہ جات
---------

بیرونی روابط
------------

* پاکستانی سرحدی اموات کی تعداد میں اضافہ (بی بی سی)
مہاراجا **سوائی جے سنگھ** (Maharaja Sawai Jai Singh)
(ہندی: सवाई जयसिंह‎

) ریاست جے پور کا ایک راجپوت حکمران تھا۔ وہ امبیر میں پیدا ہوا۔ گیارہ سال کی عمرمیں 1699ء میں اورنگزیب عالمگیر نے اسے **سوائی** کا خطاب دیا۔
2 جون، 1723ء کو مغل شہنشاہ محمد شاہ نے اسے **سرمد راجا ہند** کے خطاب سے نوازا۔

### منصب

اپنے والد کی وفات کے وقت آپ منصب ہزای   چوالیسویں جلوس عالمگیری پر فائز تھے۔جسے بڑھا کر ڈیڑھ ہزار ذات ،ہزار سوار کر دیا گیا اور راجا جے سنگھ کے خطاب سے نوازا گیا جو اصل نام سے زیادہ مشہور ہوا۔

45ویں جلوس 1112 ھ میں جمدتہ الملک اسد خان کے ساتھ دلیرانہ  انداز میں قلعہ کھیلنا فتح کیا اور اس شجاعت کے صلے میں منصب دو ہزاری ذات ، دو ہزار سوار سے سرفراز کیے گئے۔

### علم و فنون سے دلچسپی

راجا جے سنگھ علم و فنون سے گہری دلچسپی رکھتے تھے۔علم و ادب کے بہت قدر دان تھے۔زبان برج بھاشا  کی حسن خوبی انھیں کی قدر دانی سے ظاہر ہوئی۔تمام ہندوستان کے عالم فاضل گنوان پنڈت ان کے علمی دربار  میں حاضر رہتے اور دریا مثال ہاتھ سے سر سبزو ہوکر معمولی دہروں،کتبوںکے صلے میں ایک ایک حرف فیلے سے لے کر ایک ایک لاکھ روپیہ تک کے انعام لوٹتے تھے

راجا موصوف علوم ریاضی میں ماہر استعمال دلچسپی رکھتے تھے۔

### جے پور شہر کا آباد ہونا

راجا جے سنگھ نے آنبیر سے چار کوس کے فاصلے پر قیک عظیم الشان شہر آباد کیا۔اس میں قصر  ہائے عالی سنگین اور چوڑے چوپڑ کے بازار ،ہوا دار بالا خانے ان میں جا بجا کھڑکیاں،نیچے مدرسے ،کارخانے ،جابجا مندر،شرفا ،غربا سب کے واسطے ایک سے مکان ،ایک رنگ،ایک ہی طرز پر بنوائے۔

آبادی کے چاروں طرف  دوہری فصیلیں تعمیر کراکر باہر خوش نما باغ لگائے۔اس شہر کو اپنے خطاب گرامی جے پور سے موسوم کرکے دار الحکومت مقرر کیا۔

جے پور کا شمار اب بھی خوش نمائی خصوصاً سڑکوں کی چوڑائی اور اپنے مشہور عجائب خانہ کے وجہ سے ہندوستان میں  ایک بے نظیر حیثیت رکھتا ہے۔

حوالہ جات
---------

1. ↑  Untitled by Prakash Talwar۔ صفحہ: 49
2. ↑  Sarkar, Jadunath (1984, reprint 1994) A History of Jaipur, New Delhi: Orient Longman, ISBN 81-250-0333-9, p.171
3. ↑  Sarkar, Jadunath (1984, reprint 1994) *A History of Jaipur*, New Delhi: Orient Longman, ISBN 81-250-0333-9, p.171

بیرونی روابط
------------

|  |  |
| --- | --- |
|  | ویکی ذخائر پر **جے سنگھ دوم** سے متعلق سمعی و بصری مواد ملاحظہ کریں۔ |

* Genealogy of the rulers of Jaipur
ولا کی تاریخ پیدائش اور وفات کے بارے میں معلوم نہیں البتہ قیاس کیا جاتا ہے کہ وہ 1814ء تک زندہ رہے۔ اس کے بعد ان کے حالات پر پردہ پڑا ہوا ہے۔ مظہر علی ولا کا اصل نام مرزا لطف علی تھا لیکن عام طور پر مظہر علی خان کے نام سے مشہور ہیں۔ مظہر علی ولا کا تعلق بھی دہلی سے تھا۔ وہ دہلی میں پیدا ہوئے اور وہاں تربیت پائی۔ مظہر علی ولانثر نگار اور شاعر تھے فورٹ ولیم کالج کے قیام کے ساتھ ہے اس سے وابستہ ہو گئے۔ اُن کو اردو، سنسکرت اور فارسی پر مکمل دسترس حاصل تھی۔ قیام فورٹ ولیم کالج کے دوران انھوں نے کئی کتابیں تصنیف کیں۔

 "مادھونل کام کندلا" عشق و محبت کا قصہ ہے جس میں مادونل نامی ایک برہمن اور ایک رقاصہ کندلا کی داستان محبت بیان کی گئی۔ اس قصے کا اصل سنسکرت ہے برج بھاشا میں اس قصے کو موتی رام کوئی نے لکھا ہے۔ ولاِ نے گلکرسٹ کی فرمائش پر اسے قصے کوبرج بھاشا سے اردو میں ترجمہ کیا۔

 "ترجمہ کریما" ولا کی دوسری کتاب ہے۔ جو شیخ سعدی کے مشہور پند نامہ کا منظوم ترجمہ ہے۔

ہفت گلشن بھی ترجمہ ہے۔ والا نے گلکرسٹ کی فرمائش پر واسطی بلگرامی کی فارسی کتاب کو اردو میں ترجمہ کیا اس کتاب میں آداب معاشرت کے مختلف پہلوئوں کی تعلیم دی گئی ہے۔ ہر بات کی وضاحت کے ليے موزوں حکایتیں بھی بیان کی گئی ہیں۔

 "بیتال پچیسی "ولا کی مشہور کتاب ہے اس کتاب کے ترجمے میں "للو لال" بھی ان کے ساتھ شریک تھے۔ یہ پچیس کہانیاں ہیں جو برج بھاشا سے ترجمہ کی گئی ہیں۔ کتاب میں فارسی کے الفاظ بہت کم ہیں۔ زبان ہندی آمیز ہے۔ اور سنسکرت کے الفاظ بکثرت ہیں جس کی وجہ سے عبارت سلیس و عا م فہم بھی نہیں
 "اتالیق ہندی" کی تالیف میں ولا کے علاوہ کالج کے کچھ دوسرے اہل قلم بھی شریک تھے۔ یہ کتاب اخلاقی اسباق اور کہانیوں کا مجموعہ ہے۔

حوالہ جات
---------
صوبہ اترپردیش کے ضلع غازی پور میں شادی آباد وہ عظیم تاریخی قصبہ ہے جس سے پورے غازی پور اور قرب جوار کی اسلامی تاریخ وابستہ ہے تاریخی شواھد سے پتہ چلتا ہے کہ غازی پور میں سب سے پہلے شمع اسلام اسی قصبے میں فروزاں ہوئی چنانچہ غازی پور میں اسلام کی آمد کے تعلق سے صاحب"تذکرہ مشایخ غازی پور"تحریر فرماتے ہیں مسلمانوں کا تعلق ضلع غازی پور میں ١٠٢٩ءسے شروع ہو نا پایا جاتا ہے جب سید سالار مسعود غازی بن سلار ساہو نے ملک مردان شاہ کی سربراہی میں ایک لشکر شادی آباد کے راجا کی سرکوبی کے لیے بھیجا تھا مسلمانوں کی یہ مہمات اور فتوحات بالکل ابتدائی دور میں تھیں
قصبہ شادی آباد کو حضرت مخدوم ملک مردان علیہ الرحمۃ نے بسایا تھا جب آپ ان مہمات سے فارغ ہوئے تو اپنے وفادار اور جاں نثار خادم سعدی کے نام پر اس قصبہ کو موسوم فرمایا اور اس کا نام سعدی آباد رکھا جو آگے چل کر کثرتِ استعمال کی وجہ سے شادی آباد ہو گیا
ملک مردان علیہ الرحمۃ اور سعدی علیہ الرحمۃ کا مقبرہ آج بھی قصبے میں موجود ہے اس دیار کے لوگ بلا تفریق مذہب وملت آپ سے بے پناہ عقیدت و محبت رکھتے ہیں
قصبہ شادی آباد میں مغل شہنشاہ شاہجہان کی آمد بھی ہوئی تھی اور اس نے اپنے سفر کی یادگار کے طور پر قصبہ میں ایک جامع مسجد اور حضرت مخدوم ملک مردان علیہ الرحمۃ کا روضہ مبارک بھی تعمیر کروایا جو آج بھی مرجع خلائق ہے
بطور ایک پگھلنے والی ہنڈیا کے ریاستہائے متحدہ امریکا کی تصویر 1908ء میں *پگھلنے والی ہنڈیا کے نام سے ڈرامے نے ا*سے مقبول کیا۔
**پگھلاتی ہنڈیا** ایک یکساں ہوتے متنوع معاشرے کے لیے یک فصلہ استعارہ ہے ، ’’**ایک ساتھ پگھلتے**‘‘ مختلف عناصر جن کی ایک جیسی ثقافت ہو یا اس کے برعکس،تاکہ مختلف ثقافتی پس منظر کے خارجی عناصر کے زیراثر وہ ایک یکساں اور ہم نوع معاشرہ بن سکیں ، اگرچہ ان میں پچھلی ثقافت کی بے آہنگی پیدا کرنے کی صلاحیت کی باقی ہو۔ تاریخی طور پر، یہ اکثر امریکا میں یورپی و دیگر تارکین وطنوں کی انجذاب کی وضاحت کرنے کے لیے استعمال کیا جاتا ہے۔  **ایک ساتھ پگھلتے**‘کا استعارہ 1780ء کی دہائی سے استعمال میں تھا۔   1908ء میں اسہی نام کے عنوان کے ڈرامے میں قومیتوں، ثقافتوں اور نسلوں کے ادغام کی وضاحت کرنے کے لیے بطور استعارہ استعمال کرنے کے بعد ’’**پگھلاتی ہنڈیا**‘‘ اصطلاح امریکا میں عام استعمال میں آیا۔

انجذاب کی مرغوبیت اور **پگھلاتی ہنڈیا** نمونہ کو کثیر ثقافتیت کے محرکات نے زیرغور لایا،   جس نے موجودہ امریکی معاشرے کی وضاحت کے لیے متبادل استعارے پیش کیے ہیں جیسے پچی کاری، سلاد کا پیالہ اور اشکال بین جس میں مختلف ثقافتیں خلط ملط ہوتی ہیں لیکن کچھ پہلوؤں میں ممیز رہتی ہیں ۔  

|  |  |
| --- | --- |
| باب آئیکن | باب یہودیت  |



1. ↑  "ترجمہ سکھلائی"
2. ↑  استشهاد فارغ (معاونت)
3. ↑  p. 50 See "..whether assimilation ought to be seen as an egalitarian or hegemonic process, ...two viewpoints are represented by the melting-pot and Anglo-conformity models, respectively" استشهاد فارغ (معاونت)
4. ↑  استشهاد فارغ (معاونت)
5. ↑  استشهاد فارغ (معاونت)
6. ↑  استشهاد فارغ (معاونت)
7. ↑  استشهاد فارغ (معاونت)
8. ↑  Jason J. McDonald (2007). *American Ethnic History: Themes and Perspectives*. آئی ایس بی این 978-0813542270
**موہری شریف** ،پنجاب ، پاکستان کے ضلع گجرات کی تحصیل کھاریاں کا ایک گاؤں ہے۔ یہ لاہور اور اسلام آباد کے درمیان میں واقع ہے۔ تحصیل کھاریاں اور موہری شریف کی بہت سی آبادی یورپی ممالک میں آباد ہے۔

Darbar Mohri Sharif قبلہ عالم خواجہ صوفی نواب الدین اور قیام پنجم الحاج خواجہ محمد معصوم کا مزار۔
موہری شریف کا سب سے مشہور مقام مرشدِ کامل، قبلہ عالم خواجہ **صوفی نواب الدین** اور قیومِ پنجم الحاج خواجہ **محمد معصوم** کا مزار ہے۔ قبلہ عالم صوفی نواب الدین 7 مارچ 1931ء کو اپنے شیخ کے فرمان پر ہجرت کر کے موہری شریف تشریف لے گئے۔ ابتدا میں موہری شریف کے مغربی حصے میں سکونت اختیار کی۔ اس دوران موہری شریف کے زمیندار (راجا) اور ان کی والدہ نے صوفی نواب الدین سے درخواست کی کہ وہ دربار کی تعمیر کے لیے قصبے کے مشرقی حصے میں اپنی زمین قبول کریں۔انھوں نے زمین لینے سے انکار کر دیا۔ راجا صاحب نے اصرار کیا اور سودا کی پیشکش کی۔ اگر صوفی نواب الدین کے شیخ حافظ عبد الکریم کے گھر اور ان کے دربار کے درمیان فاصلہ صوفی نواب الدین کے گھر اور مجوزہ دربار کی جگہ کے درمیان فاصلہ ہے تو صوفی نواب الدین کو زمین کو اللہ کی مرضی کے مطابق قبول کرنا ہوگا۔

  

نئی مجوزہ زمین کی سطح بے قاعدہ اور گڑبڑ تھی۔ اسے ہموار بنانے کے لیے کافی محنت تھی۔ صوفی نواب دین اور ان کے ساتھیوں نے ایک عظیم الشان جامع مسجد تعمیر کروائی اور آج بھی صوفی نواب دین کا مقبرہ موہری شریف میں موجود ہے جہاں ہر سال لاکھوں لوگ زیارت کرتے ہیں۔ دربار اب حکومت پاکستان محکمہ اوقاف کے کنٹرول میں ہے۔

قابل ذکر لوگ
------------

* قبلہ عالم خواجہ صوفی نواب الدین
* قیوم پنجم الحاج خواجہ محمد معصوم
* عصمت بیگ (ریاضی دان اور محقق)
* بشارت علی (مشروبات بنانے والا)

قرآنی صحیفہ
-----------

میاں محبوب احمد (چیف جسٹس ہائی کورٹ لاہور) نے قرآن پاک کا 30 واں پارہ پیش کیا جس کا وزن 40 ہے۔ کلوگرام، نوشتہ از مدینہ قرآن کمپنی لاہور۔ عالمی شہرت یافتہ خطاط خورشید عالم گوہر نے اس رسم الخط میں اپنی خطاطی کی خدمات فراہم کیں۔ یہ مقدس نسخہ دربار عالیہ موہری شریف میں صوفی نواب الدین اور خواجہ محمد معصوم کے مقبرے میں زائرین کے لیے رکھا گیا ہے۔ .

جامع مسجد زرین زربخت
--------------------

Jamiah Masjid Zareen Zarbakht
Langar Khana, Darbar Mohri Sharif
32°48′N 73°47′E﻿ / ﻿32.800°N 73.783°E﻿ / 32.800; 73.783**صفحہ ماڈیول:Coordinates/styles.css میں کوئی مواد نہیں ہے۔**32°48′N 73°47′E﻿ / ﻿32.800°N 73.783°E﻿ / 32.800; 73.783
**کیمیاوی خاصیت** کسی مادے کی وہ خصوصیت ہے جو کیمیائی عمل کے دوران یا اس کے بعد ظاہر ہوتی ہے۔ یعنی کوئی معیار جو کسی مادے کی کیمیائی شناخت کو تبدیل کرنے کے بعد قائم کیا جا سکتا ہے۔  سیدھے الفاظ میں، کیمیائی خصوصیات کا تعین صرف مادہ کو دیکھنے یا چھونے سے نہیں کیا جا سکتا۔ بلکہ مادہ کی اندرونی ساخت اس کی کیمیائی خصوصیات کی چھان بین کے لیے بہت زیادہ تبدیلی کی متقاضی ہے۔ جب کوئی مادہ کیمیائی رد عمل کے تحت بنتا ہے، تو اس کی خصوصیات یکسر بدل جاتی ہیں، جس کے نتیجے میں مادے میں کیمیائی تبدیلی ہوتی ہے ۔ تاہم، ایک عمل انگیز خاصیت بھی ایک کیمیائی خاصیت ہی ہوتی ہے۔

کیمیائی خصوصیات کا تقابل طبعی خصوصیات سے کیا جا سکتا ہے، جو مادہ کی ساخت کو تبدیل کیے بغیر پہچانی جا سکتی ہیں۔ تاہم، طبیعی کیمیاء کے دائرہ کار میں بہت سی ایسی خصوصیات ہیں جو علم کیمیا اور طبیعیات کے درمیان حدود میں موجود دیگر مضامین کے لیے آتی ہیں اور جو محقق کی تحقیق کے پس منظر میں طے کی جاتی ہیں۔ مادی خصوصیات ، طبیعی اور کیمیائی دونوں، کو ثانوی خصوصیات کے طور پر دیکھا جا سکتا ہے؛ یعنی، اندرونی حقیقت کے لیے ثانوی کے طور پر۔ نگرانی کی کئی پرتیں[*توضیح درکار*] ممکن ہیں۔

کیمیائی خصوصیات کیمیائی درجہ بندی کے لیے استعمال کی جا سکتی ہیں۔ وہ کسی نامعلوم مادے کی شناخت کرنے یا اسے دوسرے مادوں سے الگ کرنے یا اسے خالص بنانے کے لیے بھی کارآمد ثابت ہو سکتی ہیں۔ مادی سائنس عام طور پر کسی مادے کی کیمیائی خصوصیات پر غور کرتی ہے تاکہ اس کے استعمال میں رہنمائی مل سکے۔

حوالہ جات
---------

1. ↑  William L. Masterton, Cecile N. Hurley, "Chemistry: Principles and Reactions", 6th edition. Brooks/Cole Cengage Learning, 2009, p.13 (Google books)
**سلسلہ کوہ ہندوکش**

شمالی پاکستان کے ضلع چترال اور افغانستان کا اہم پہاڑی سلسلہ ہے۔ ہندوکش کی سب سے اونچی چوٹی تریچ میر چترال پاکستان میں ہے۔ اس کی بلندی سات ہزار سات سو آٹھ میٹر ہے۔ ہندو کش قریبا سارے افغانستان میں پھیلا ھوا ہے۔

پراچین ویدک سنسکرت دور میں اشوکاکی دسترس ان پہاڑی سلسلوں سے ہو کر دو سو قبل مسیح میں مذہبی رابطوں میں چین تلک پھیل گیا تھا کیونکہ اس پہاڑی سلسلے کو عبور کرنے کے بعد ہندوستان شروع ھو جاتا تھا،

دریائے کابل اور دریا‎ئے ہلمند ہندو کش سلسلے کے اہم دریا ہیں

|  |
| --- |
| **ہندوکش** |
| **پہاڑی سلسلہ** |
|  |
|
| **افغانستان اور پاکستان کے پہاڑ** |
| **ملک**

---

 | پاکستان، افغانستان 

---

 |
| **بلند ترین چوٹی** | ترچ میر |
| **انچائی** | 7690 میٹر |
|
|  |
|
|
| **ھندوکش کا نقشہ** |
|

۔ہندوکش ( ویدک سنسکرت  اور فارسی : هندوکش ، جس کا مطلب ہندو شمال جانب  یا ہندوؤں کے فرنٹیئر میں ( ؛  / K ʊ ʃ ، K یو ʃ /   یونانی )میں نام سے جانا فارسی قفقاز Indicus ( یونانی : Καύκασος Ινδικός ) یا Paropamisadae ( یونانی : Παροπαμισάδαι )، ایک ایسا پہاڑی سلسلہ جو  800 کلومیٹر طویل (500 میل) پر محیط ہے اس کی وسعت سلسلہ جو افغانستان ،   اپنے مرکز سے شمالی پاکستان اور تاجکستان اور چین تک پھیلا ہوا ہے ۔ عام طور پر سمجھے جانے والے معنی اس سرحد کو کہتے ہیں جس نے وسط ایشیا سے ہندو آریوں کو تقسیم کیا ۔

یہی  ہندوکش دنیا کی چھت   کوہ ہمالیہ کے خطے ( HKH ) کا مغربی حصہ  تشکیل دیتا ہے  اور پامیر پہاڑوں ، قراقرم اور ہمالیہ کے مغربی حصے میں ہے ۔ یہ امو دریا (قدیم آکسس ) کی وادی کو شمال میں دریائے سندھ کی وادی سے جنوب کی سمت تقسیم کرتا ہے۔ اس سلسلے میں خیبر پختونخوا کے ضلع چترال میں 7،708 میٹر (25،289 فٹ) بلندی پر سب سے زیادہ نقطہ تیریچ میر یا تیریچیر ہے ، جس میں برف سے ڈھکی ہوئی متعدد چوٹی ہیں۔، پاکستان۔ شمال میں ، اس کے شمال مشرق کے آخر میں ، پامیر پہاڑوں کو ہندوکش نے اس مقام کے قریب باندھ دیا جہاں چین ، پاکستان اور افغانستان کی سرحدیں ملتی ہیں ، جس کے بعد یہ جنوب مغرب میں پاکستان کے راستے اور افغانستان میں اپنی سرحد کے قریب جاتا ہے۔ شمال میں ہندوکش کا مشرقی سرقہ قراقرم سلسلے میں ملا ہوا ہے ۔  اس کے جنوبی سرے کی طرف ، یہ دریائے کابل کے قریب اسپن گھر کی حد سے ملتا ہے ۔

بامیان بدھ جیسے مقامات کے ساتھ ہندوکش حد کا خطہ بدھ مت کا تاریخی لحاظ سے ایک اہم مرکز تھا ۔ ہندوکش کے کھنڈر اور باقیات ابے عہد قدیم اور اشوک اور کنشک کے بدہ دورکا سیاسی اور سرحدی نظم و ضبط بھی یاد دلاتا ہے   ساتویں صدی تک یہ مشرک عقائد کا گڑھ رہا۔  اس میں آباد رینج اور کمیونٹیز قدیم خانقاہوں ، اہم تجارتی نیٹ ورکس اور وسطی ایشیا اور جنوبی ایشیا کے مابین مسافروں کی میزبانی کرتی تھیں ۔  برصغیر پاک و ہند کے حملوں کے دوران ہندوکش کا راستہ بھی گزرنے والا راستہ رہا ہے  اور مشہور سیاح اور تاجر مار کوپولو اور نکلو پولو بے جو یورپ سے ایران سے ہوتے ہوئے ہندوکش کو کراس کرکے چین کا سفر کوہ ہمالیہ

|  |  |
| --- | --- |
|  | ویکی ذخائر پر **سلسلہ کوہ ہندوکش** سے متعلق سمعی و بصری مواد ملاحظہ کریں۔ |

نگار خانہ
---------

* 
* 
* 
* 

حوالہ جات
---------

1. ↑  فارسی زبان

| * د
* ب
* ت
سطح مرتفع ایران کے سلاسل کوہ اور ان کا سیاسی جغرافیہ |
| --- |
| سلسلہ کوہ البرز | 
* ایران
* ترکمانستان
* آذربائیجان

 |
| سلسلہ کوہ قفقاز | 
* داغستان
* اوسیشیا
* چیچنیا
* جارجیا
* آذربائیجان
* آرمینیا
* روس

 |
| سلسلہ کوہ ہندوکش | 
* افغانستان
* پاکستان

 |
| سلسلہ کوہ سلیمان | 
* پاکستان
* افغانستان

 |
| کوہ طوروس | 
* ترکی
* شام

 |
| سلسلہ کوہ زاگرس | 
* ترکی
* عراق
* ایران
* آرمینیا

 |
**چڑھت سنگھ سکرچکیا** (1722–1770) شیر پنجاب مہاراجہ رنجیت سنگھ کا دادا تھا۔ وہ سنہ 1722ء کو سکرچک گاؤں میں سردار نودھ سنگھ کے گھر پیدا ہوا۔ بچپن ہی سے اس نے اپنے باپ کے ساتھ جنگی مہموں پر جانا شروع کر دیا تھا۔ اپنے باپ کی موت کے بعد چڑھت سنگھ نے فیزلاپوریا (سنگھپوریا) کی عملداری سے قطع تعلق کر لیا اور اپنے آبائی گاؤں سکرچک کو چھوڑ کر گوجرانوالہ میں صدر مقام بنا لیا۔ سنہ 1756ء میں چڑھت سنگھ نے گوجرانوالہ کے ایک معمر لیکن طاقت ور سردار امیر سنگھ کی بیٹی مائی دیساں کے ساتھ شادی کرکے اپنی طاقت کافی بڑھا لی۔ اُس نے ایمن آباد اور وزیر آباد پر حملہ کر کے ان علاقوں کو اپنے قبضے میں کر لیا۔ اس کے بعد اُس نے سیالکوٹ کے جرنیل نور دین بامیزی کو پچھاڑا۔لاہور کے اس وقت کے صوبیدار خواجہ عبید خان نے جب گوجرانوالہ پر حملہ کیا تو چڑھت سنگھ نے بڑی دلیری کے ساتھ اس کا مقابلہ کیا اور جسا سنگھ آہلو والیا کی مدد سے نور دین بامیزی کو راہ فرار اختیار کرنے پر مجبور کیا۔افغانستان کی درانی فوجوں کے ہاتھوں سکھوں کے قتل انبوہ عظیم (قتل عام ) کے دوران بھی اس نے اپنی بیرتا کی دھاک بٹھائی۔ احمد شاہ درانی کے افغانستان واپس جاتے ہی اس نے بھنگی سرداروں سے مل کر اپریل 1763ء میں قصور کو فتح کیا اور نومبر 1763ء میں درانیوں کے سپاہ سالار جہان خان کو غضب ناک شکست دی۔

چڑھت سنگھ سکرچکیا نے دھنی پوٹھوہار تک اپنی طاقت بڑھائی اور پنڈ دادن خان اور کھیوڑا کی نمک کی کانوں کو اپنے تصرف و اختیار میں کیا۔ اس وجہ سے بھنگی سرداروں سے مخالفت پیدا ہو گئی۔چڑھت سنگھ نے دھنی پوٹھوہار تک اپنی طاقت بڑھائی اور پنڈ دادن خان اور کھیوڑا کی نمک کی کانوں کو اپنے تصرف و اختیار میں کیا۔ اس وجہ سے بھنگی سرداروں سے مخالفت پیدا ہو گئی۔
یہ اختلافات اُس وقت کھل کر سامنے آئے جب جموں راج پروار کی آپس میں لڑائی شروع ہوئی ، جب ان دونوں طاقتوں نے جموں کے ایک ایک دھڑے کو اپنا لیا۔ دونوں کی فوجوں نے جموں کی طرف پیش قدمی کی لیکن اسی دوران ایک منحوس لمحے چڑھت سنگھ کی بندوق کسی وجہ سے پھٹ گئی اور یوں سنّ 1770ء میں چڑھت سنگھ کی موت واقع ہو گئی۔ اس کے مرنے کے بعد اس کے لڑکے مہان سنگھ نے ریاست سنبھالی۔

حوالہ جات
---------
**پریانکا رائے** بھارت کی خاتون کرکٹ کھلاڑی ہیں۔ پریانکا رائے کلکتہ، بھارت میں 02 مارچ 1988 کو پیدا ہوئیں۔ انھوں نے ٹی ٹوئنٹی اور ون ڈے کرکٹ کھیلی ہے جبکہ ٹیسٹ کھیلنے سے محروم رہیں۔وہ دائیں ہاتھ سے بلے بازی کرتی ہیں اور لیگ اسپنر گیند باز ہیں۔ انھوں نےمارچ 2021 تک بین الاقوامی سطح پر مجموعی طور پر15 ٹی ٹوئنٹی اور 27 ون ڈے میچ کھیلے۔

کرکٹ کیریئر
-----------

### ون ڈے کیریئر

پریانکا رائے نے پہلا بین الاقوامی ون ڈے میچ سری لنکا کے خلاف سن 2008 میں کھیلا۔ انھوں نے 16.65 کی اوسط سے کل 333 رنز بنائے جس میں سب سے زیادہ 69\* کا اسکور بھی شامل ہے۔ وہ1 نصف سنچری کرنے میں کامیاب رہیں۔ انھوں نے کل 666 گیندیں پھینکیں اور 19 وکٹیں حاصل کیں۔ ان کی باؤلنگ کی اوسط22.57رہی جس میں 0 پانچ وکٹیں بھی شامل ہیں۔پریانکا رائے 8 کیچ پکڑنے میں کامیاب رہیں۔ان کی گیندبازی کی اوسط بھارت کی گیندبازوں میں ہی نہیں بلکہ بین الاقوامی طور پر بہترین گیندبازوں میں بھی بہت اچھی ہے۔

### ٹی ٹونٹی کیریئر

پریانکا رائے نے پہلا بین الاقوامی T20 میچ انگلینڈ کے خلاف سن 2009 میں کھیلا۔ انھوں نے کل 95 رنز بنائے جس میں سب سے زیادہ 22 کا اسکور بھی شامل ہے۔تین عدد کیچ بھی پکڑے۔انھوں نے 262 گیندیں پھینک کر 21 وکٹیں حاصل کیں، جس میں ان کی گیند بازی کی اوسط12 کے قریب رہی جو بہت ہی شاندار گیند بازی اوسط ہے۔

حوالہ جات
---------

1. ↑  "پریانکا رائے"۔ cricinfo۔ 27 مارچ 2021  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی"۔ کرک انفو۔ 25 مارچ 2021  تحقق من التاريخ في: `|date=` (معاونت)
**عمیربن حسین رحمہ اللہ علیہ** اہل کتاب تابعی تھے۔

نام ونسب
--------

عمیرنام، نجران اصلی وطن تھا، مذہبا عیسائی تھے، رسول اللہ صلی اللہ علیہ وسلم کے زمانہ میں اسلام قبول کرچکے تھے؛ لیکن شرف زیارت سے سرفراز نہیں ہو سکے۔

اسلام پراستقامت
---------------

آنحضرت صلی اللہ علیہ وسلم کی وفات کے بعد جب نجران میں ارتداد کا فتنہ شروع ہوا توعمیر نے بڑی استقامت دکھلائی خود اسلام پرآخری وقت تک جمے رہے اور اہلِ نجران کوارتداد سے باز رکھنے کی پوری کوشش کی؛ انھوں نے ان کے سامنے یہ پراثر تقریر فرمائی کہ:
اے اہلِ نجران! اس وقت اسلام پر زیادہ جمنے کی ضرورت تھی اور تم اس میں کوتاہی کر رہے ہو، یقین کے بعد شک اور کل کے دین کے بعد آج (یعنی نصرانیت کے بعد اسلام)کے دین میں زیادہ سوچنے کی ضرورت تھی، تم کوچاہیے تھا کہ اسلام پرجمے رہتے کہ اللہ تعالیٰ کی رضا اور اس کی ہدایت کی روشنی تمھیں نصیب ہوتی؛ پھراس کے بعد یہ اشعار پڑھے ؎
أهل نجران امسكوا بهدى الله
وكونوا يدا على الكفار
لا تكونوا بعد اليقين الى الشك
وبعد الرضا الى الإنكار
واستقيموا على الطريقة فيه
وكونوا كهيئة الأنصار

(یہاں غالباً انصار سے حواری مراد لیا ہے، مدینہ کے مسلمانوں کا مخصوص گروہ مراد نہیں ہے)۔

حوالہ جات
---------

1. ↑  (الإصابة في معرفة الصحابة:2/397، شاملہ، موقع الوراق)
**مریم گریلی** (پیدائش: 27 دسمبر 1965ء) آئرلینڈ کی سابقہ خاتون کرکٹ کھلاڑی ہیں جنھوں نے 2000ء اور 2005ء کے درمیان آئرش قومی ٹیم کی نمائندگی کی۔

حالات زندگی
-----------

مریم گریلی 27 دسمبر 1965ء کو آئرلینڈ کے ڈونیگل میں پیدا ہوئیں۔ انھوں نے 1987ء میں آسٹریلیا خواتین کے خلاف ایک روزہ بین الاقوامی میچ کھیل کر بین الاقوامی سطح پر قدم رکھا۔ انھوں نے اپنا آخری میچ ، یکم اپریل 2005ء کو آسٹریلیا کے خلاف کھیلا تھا۔ مریم گریلی نے ٹیسٹ کرکٹ اور ایک روزہ کرکٹ کھیلی ہے۔ وہ دائیں ہاتھ سے بلے بازی کرتی ہیں اور گیند بازی کرتی ہیں۔ انھوں نے بین الاقوامی سطح پر مجموعی طور پر واحد ٹیسٹ اور 79 ایک روزہ میچ کھیلے۔

### ایک روزہ کیریئر

مریم گریلی نے پہلا بین الاقوامی ون ڈے میچ آسٹریلیا خواتین کے خلاف سنہ 1987ء میں کھیلا۔ انھوں نے 23.14 کی اوسط سے کل 1412 رنز بنائے جس میں سب سے زیادہ 101 کا اسکور بھی شامل ہے۔ وہ 5 نصف سنچری کرنے میں کامیاب رہیں۔ انھوں نے کل 2803 گیندیں پھینکیں اور 38 وکٹیں حاصل کیں۔ ان کی باؤلنگ کی اوسط 44.71 رہی جس میں 2/5 ان کی بہترین گیند بازی تھی۔ وہ 13 کیچ پکڑنے میں کامیاب رہیں۔

### ٹیسٹ کیریئر

مریم گریلی نے پہلا بین الاقوامی ٹیسٹ میچ پاکستان کے خلاف سنہ 2000ء میں کھیلا۔ انھوں نے کل 1 رنز بنائے جس میں سب سے زیادہ 16 کا اسکور بھی شامل ہے۔

مزید دیکھیے
-----------

* خواتین کی کرکٹ
* خواتین کی ٹیسٹ کرکٹ
* آئر لینڈ خواتین کرکٹ ٹیم
* آئرلینڈ کی خواتین ٹیسٹ کرکٹ کھلاڑیوں کی فہرست
* آئرلینڈ کی خواتین ایک روزہ بین الاقوامی کرکٹ کھلاڑیوں کی فہرست

حوالہ جات
---------

1. ↑  "'Legend of the Irish game' Miriam Grealey to end 40-year involvement with national side"۔ International Cricket Council۔ اخذ شدہ بتاریخ 3 فروری 2020  تحقق من التاريخ في: `|access-date=` (معاونت)
2. 1 2  "1st ODI, Belfast, Jun 28 1987, Australia Women tour of England"
3. ↑  "آئرلینڈ خواتین کرکٹ کھلاڑی"۔ کرک انفو۔ 25 مارچ 2021  تحقق من التاريخ في: `|date=` (معاونت)
4. ↑  "Only Test, Dublin, Jul 30 - 31 2000, Pakistan Women tour of Ireland"
**رائڈ** سڈنی ، نیو ساؤتھ ویلز ، آسٹریلیا کا ایک مضافاتی علاقہ ہے۔ Ryde 13 میں واقع ہے۔ سڈنی کے مرکزی کاروباری ضلع کے شمال مغرب میں کلومیٹر اور 8 Parramatta کے مشرق میں کلومیٹر Ryde شہر کے مقامی حکومتی علاقے کا انتظامی مرکز ہے اور شمالی سڈنی کے علاقے کا حصہ ہے۔ یہ دریائے پررامٹا کے شمالی کنارے پر واقع ہے۔نارتھ رائڈ ، ویسٹ رائڈ اور ایسٹ رائڈ رائڈ سے الگ مضافات ہیں۔

### تاریخ

رائڈ کا نام آئل آف وائٹ کے شہر رائڈ کے نام پر رکھا گیا تھا۔ ہو سکتا ہے یہ جی ایم پوپ سے اختیار کیا گیا ہو، جو آئل آف وائٹ پر رائڈ سے آئے تھے، جنھوں نے اس علاقے میں آباد ہو کر "رائیڈ اسٹور" کھولا۔ اصل میں اس کے آبائی نام Wallumatta کے نام سے جانا جاتا ہے، اسے ایسٹرن فارمز کا نام دیا گیا جب 1792 میں پہلی 10 زمینی گرانٹس دی گئیں۔ چند سالوں میں یہ کسنگ پوائنٹ میں تبدیل ہو گیا۔ Ryde سے Parramatta تک سڑک کو کسنگ پوائنٹ روڈ کہا جاتا تھا جب تک کہ اسے 1887ء میں وکٹوریہ روڈ میں تبدیل نہیں کیا گیا۔ رائڈ کا نام 1840 ءکی دہائی سے استعمال کیا گیا تھا اور اسے 1870ء میں میونسپلٹی کے نام کے طور پر اپنایا گیا تھا۔ اس مضافاتی علاقے میں آسٹریلیا کا سب سے قدیم آباد کار کاٹیج ہے،  ایڈنگٹن، وکٹوریہ روڈ پر۔ ایڈنگٹن کو آزادی پسند جیمز سٹیورٹ نے تقریباً 1800ء میں بنایا تھا۔  جیمز شیفرڈ نے یہ پراپرٹی 1810 میں خریدی اور اصل سینڈ اسٹون کاٹیج میں چھ کمروں کا مکان شامل کیا۔  ایڈنگٹن ہاؤس، جسے "نیو فارم" بھی کہا جاتا ہےنیو ساؤتھ ویلز ہیریٹیج رجسٹر اور نیشنل ٹرسٹ آف نیو ساؤتھ ویلز میں شامل ہے۔

حوالہ جات
---------

1. 1 2
2. ↑    ویکی ڈیٹا پر  (P1566) کی خاصیت میں تبدیلی کریں"صفحہ رائڈ، نیوساؤتھ ویلز في GeoNames ID"۔ GeoNames ID۔ اخذ شدہ بتاریخ 15 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
3. 1 2  Geographical Names Board of NSW ID:
4. ↑    ویکی ڈیٹا پر  (P402) کی خاصیت میں تبدیلی کریں "صفحہ رائڈ، نیوساؤتھ ویلز في خريطة الشارع المفتوحة"۔ OpenStreetMap۔ اخذ شدہ بتاریخ 15 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
5. ↑  Ryde Postcode, NSW - Australia Post — اخذ شدہ بتاریخ: 8 اپریل 2019
6. 1 2  "Addington"۔ City of Ryde۔ اخذ شدہ بتاریخ 21 مارچ 2021
7. ↑  Parramatta River Walk, Department of Planning, New South Wales, 1989, p.25
8. ↑  "NSW heritage search - Addington House"۔ NSW Department of Environment and Heritage۔ اخذ شدہ بتاریخ 23 اپریل 2014
روزنامہ ’ممبئی اردو نیوز ‘ مہاراشٹر کا کثیرالاشاعت اخبار ہے۔ یہ پہلے ہفت روزہ تھا روزنامہ کی سب سے پہلی اشاعت 30؍اپریل 2016 کو ممبئی سے ہوئی۔ روزنامہ ممبئی اردو نیوز کے ایڈیٹر مشہور و معروف صحافی جناب شکیل رشید ہیں۔ مالکان خالد احمد،اظہر معین  اور منیجنگ ایڈیٹر امتیاز منظور احمد ہیں جو مشہور اخبار اردو ٹائمز کے پارٹنرس بھی ہیں ۔ اردو ٹائمز ان کے دادا مرحوم نذیر احمد نے قائم کیا تھا جو تقریباً ستر سالوں سے جاری ہے لیکن اردو ٹائمز کے موجودہ چیف ایڈیٹر سعید احمد اور امتیاز احمد وخالد احمد کے مابین کچھ ان بن کی وجہ سے اردو ٹائمز کا مقدمہ کورٹ میں چلا گیا جس کی وجہ سے تقریباً اردو ٹائمز چھ ماہ پبلش نہیں ہو سکا اور اردوٹائمز کی پوری ٹیم امتیاز احمد کے ساتھ نئے اخبار ممبئی اردو نیوز کے نام سے نکالی ۔ اردو نیوز بہترین خبریں ، حالات حاضرہ پر بے لاگ تبصرے کے لیے مشہور ہے۔ اس میں چند ایسے نام ہیں جنہیں ہندوستانی صحافت میں عزت وتکریم کی نگاہ سے دیکھاجاتا ہے۔ جناب شکیل رشید اس کے ایڈیٹر ہیں اور بے باک ایڈیٹر ہیں۔ عبد الرحمن صدیقی نیوز ایڈیٹر ہیں۔ ندیم صدیقی ادب کا صفحہ دیکھتے ہیں اور جمعہ میگزین انہی کے ذمہ ہے۔ شحیم خان سب ایڈیٹر ہیں ، وصیل خان، غزالہ ناروی ، نازش ہما قاسمی، فرحان حنیف وارثی وغیرہ اردو نیوز کے ادارتی صفحہ کے مشہور و معروف کالم شب روز  کے تحت لکھتے ہیں اور خوب لکھتے ہیں۔ فی الحال یہ اخبار ممبئی سمیت پورے مہاراشٹر کے مسلمانوں کی آواز ہے۔ ملی مسائل کو اُٹھانا اور اس کے لیے صحافتی جنگ کرنا اس کا مشن ہے جس کی وجہ سے یہ اخبار اردو عوام کی پہلی پسند ہے۔
**ٹیری بینیٹ** (پیدائش: 29 نومبر 1982ء) آئرلینڈ کی سابقہ خاتون کرکٹ کھلاڑی ہیں جنھوں نے 20 جولائی 1990ء اور 16 اگست 1990ء کے درمیان آئرش قومی ٹیم کی نمائندگی کی۔ ٹیری بینیٹ نے 3 خواتین ایک روزہ میچ میں آئر لینڈ کے لیے کھیل چکی ہیں۔

حالات زندگی
-----------

ٹیری بینیٹ نے 20 جولائی 1990ء میں انگلینڈ کے خلاف ایک روزہ بین الاقوامی میچ کھیل کر بین الاقوامی سطح پر قدم رکھا۔ انھوں نے اپنا آخری کھیل 16 اگست 1990ء کو انگلینڈ کے خلاف کھیلا تھا۔ انھوں نے صرف ایک روزہ کرکٹ کھیلا ہے۔ وہ دائیں ہاتھ سے بلے بازی کرتی ہیں اور وکٹ کیپر گیند باز ہیں۔ انھوں نے بین الاقوامی سطح پر 3 ایک روزہ میچ کھیلے۔انھوں نے چھوٹی عمر سے ہی مقامی کرکٹ کا آغاز کر دیا تھا، اس کے بعد وہ مختلف کلبوں کی طرف سے کھیلتی رہیں ۔

### ایک روزہ کیریئر

انھوں نے پہلا بین الاقوامی ایک روزہ میچ انگلینڈ کے خلاف 20 جولائی 1990ء میں کھیلا۔ انھوں نے 11.50 کی اوسط سے کل 23 رنز بنائے جس میں سب سے زیادہ 12 کا اسکور بھی شامل ہے۔ انھوں نے کل 36 گیندیں پھینکیں اور کوئی وکٹیں حاصل نہیں ہوا۔

حوالہ جات
---------

1. ↑  "Terri Bennett"۔ ESPNCricinfo۔ اخذ شدہ بتاریخ 24 نومبر 2017
2. ↑  "6th Match, Kirby Muxloe, Jul 20 1990, Women's European Championship"۔ espncricinfo.com
3. ↑  "1st ODI, Dublin, Aug 16 1990, England Women v Ireland Women ODI Series"۔ espncricinfo
**معمر افراد کا بین الاقوامی دن** ہر سال یکم اکتوبر کو منایا جاتا ہے۔

14 دسمبر، 1990ء کو اقوام متحدہ کی جنرل اسمبلی نے رائے دہی کے ذریعے فیصلہ کیا کہ یکم اکتوبر کو **معمر افراد کے بین الاقوامی دن** کا درجہ دیا جائے جیسالہ اقوام متحدہ کی قرارداد 45/106 میں مذکور ہے۔ ان موقع کا پہلا اہتمام اکتوبر 1، 1991 کو کیا گیا تھا۔

اس دن معمر افراد کو متاثر کرنے والے مسائل جیسے کہ حیاتیاتی خلیوں کے عمل در آمد میں فرق اور ان اصحاب کے ساتھ دیگر عمر کے لوگوں کا ناروا سلوک ہے۔ اس دن سن رسیدہ لوگوں کے کئی مثبت کارناموں کو سراہا بھی جاتا ہے۔

مخصوص موضوعات
-------------

* 2011: عالمی عمررفتگی سے بڑھ رہے مواقع اور مشکلات
* 2012: دیرپائیگی: مستقبل سنوارنا
* 2013: ہمارا خواہش کردہ مستقبل: معمر افراد کا قول
* کسی کو پسِ پشت نہیں کرنا: سبھی کو سماج سے جوڑنا: 2014

مزید دیکھیے
-----------

* دارالمعمرین

حوالہ جات
---------

1. ↑  "Resolution 45/106" (PDF)۔ 14 اگست 2011 میں اصل (PDF) سے آرکائیو شدہ۔ اخذ شدہ بتاریخ 04 جولا‎ئی 2015  الوسيط `|url-status=` تم تجاهله (معاونت)
2. ↑  Ideas for observing this day
### نام و نسب

ملکاہ (عبرانی: מִלְכָּה Milkā، عبرانی لفظ "ملکہ" سے متعلق ہے)۔ پیدائش کے شجرہ نسب کے مطابق حاران کی بیٹی اور ناحور کی بیوی تھی۔ بائبل کی روایت میں اس کی شناخت ربیکا کی دادی کے طور پر کی گئی ہے اور مدراش کے کچھ متن نے اسے سارہ کی بہن کے طور پر شناخت کیا ہے۔

### سارہ کی بہن

جینیسس میں سے ایک یہووسٹ حوالہ جات حاران کی شناخت اس کا اور ملکاہ کے باپ کے طور پر کرتا ہے۔  مدراشک روایت کے اندر بعض ربی نصوص نے مذکورہ اس کا کی شناخت سارہ کے طور پر کی گئی ہے۔ بابل کے تلمود کے مطابق، ربی اسحاق ناپاہا ، جو فلسطینی ربیوں میں سے ایک تھے۔ نے کہا کہ اس کا اور سارہ ایک ہی شخص تھے: "اور اسے اسکاہ کیوں کہا گیا؟ کیونکہ اس نے روح القدس کے ذریعے دیکھا" ۔

### ربیکا کا آبا و اجداد

پیدائش کی کتاب میں اس کی شناخت ربیکا کی دادی کے طور پر کی گئی ہے، لیکن کچھ اسکالرز کا خیال ہے کہ ملکاہ اصل میں ربیکا ' ماں ہو سکتی ہے۔ انھوں نے استدلال کیا ہے کہ بیتوئیل ، جس کی شناخت پادریوں کے ذریعہ ربیکا کے والد کے طور پر کی گئی ہے، بعد کے متن میں اضافہ تھا اور یہ کہ ربیکا ملکاہ اور نحور کی بیٹی تھی۔

### ناحور اور اولاد سے شادی

پیدائش کے باب 22 کے مطابق، ملکاہ اور نحور کے آٹھ بچے ہیں: عز، بز، کمیوئل، کسد ، حزو، پیلداش، جدلاف اور بیتوئیل ۔  ٹارگم جوناتھن کا کہنا ہے کہ پروویڈنس نے اس کی بہن سارہ کی قابلیت میں ملکاہ کو حاملہ کیا۔  ملکاہ کا بیٹا بیتوئل پڈان-ارام (جسے ارام-نہرائیم بھی کہا جاتا ہے) اور باپ ریبقہ چلا گیا۔  ملکاہ کی پوتی ربقہ نے آخر کار ملکاہ کے بھتیجے اسحاق سے شادی کی  اور یعقوبؑ کو جنم دیا  جو اسرائیل بن گیا۔  ایک *مدراش* ہے کہ ملکاہ غیر یہودی دنیا میں تمام انبیاء کا بردبار تھا۔

### بے حیائی

ابن عزرا نے جنرل 11:29 کی اپنی تفسیر میں لکھا ہے کہ ملکاہ کے والد حاران ابراہیمؑ کے بھائی حاران سے مختلف تھے۔ ملکاہ کی شادی نحور سے ہوئی جو ابراہیمؑ کا بھائی بھی تھا۔ ابن عذرا کی تشریح کے مطابق ملکاہ کا شوہر بھی اس کا چچا نہیں تھا۔ 

بابل کے تلمود میں، ربی اسحاق کا خیال ہے کہ حاران نام کے دو آدمی ایک شخص ہیں۔ اگر یہ سچ ہے تو ملکاہ نے اپنے چچا سے شادی کی۔ اگرچہ Leviticus بعد میں خالہ اور بھتیجے کے درمیان شادیوں کو غیر قانونی قرار دے گا۔ ( Lev. 18:14, 20:19 آرکائیو شدہ (Date missing) بذریعہ mechon-mamre.org (Error: unknown archive URL) )، اس نے چچا اور بھتیجی کے درمیان شادی کو مسترد نہیں کیا۔ (دیکھیں، مثال کے طور پر، گنتھر پلاٹ ، *تورات: ایک جدید تفسیر* ، 881. نیویارک: UAHC، 1981۔ ) تلمود نے ایک ایسے شخص کی منظوری دی جس نے اپنی بہن کی بیٹی سے شادی کی۔ (Yevamot 62b-63a. ) اور تلمود میں، ربی اسحاق نے ملکاہ کی بہن اسکاہ کو سارہ (پھر سارہ) کے ساتھ مساوی کیا ہے، اس صورت میں ابراہیمؑ نے اپنے بھائی ہاران ' بیٹی سے شادی کر لی ہوگی۔

### مزید دیکھو

* بیتوئیل
* چائی سارہ
* پیدائش
* تنخ
* عبرانی بائبل

حوالہ جات
---------

1. ↑  فصل: 22 — عنوان : Genesis — باب: 20-22
2. ↑  فصل: 11 — عنوان : Genesis — باب: 29
3. ↑
4. ↑  "BETHUEL - JewishEncyclopedia.com"۔ اخذ شدہ بتاریخ 28 اپریل 2018
5. ↑  Gen. 22:21.
6. ↑  Targum Jonathan to Gen. 22:20.
7. ↑  Gen. 22:23, Gen. 24:15, Gen. 24:15-47
8. ↑  Gen. 24:67;, Gen. 25:20;)
9. ↑  Gen. 25:21–26
10. ↑  Gen. 32:28;, Gen. 35:10
11. ↑  Yalkut Shimoni Balak, 23.
12. ↑  "MILCAH - JewishEncyclopedia.com"۔ اخذ شدہ بتاریخ 28 اپریل 2018
13. ↑  "Sarah: Midrash and Aggadah"۔ Jewish Women's Archive۔ اخذ شدہ بتاریخ 28 اپریل 2018
14. ↑  Sanhedrin 69b
**آلو بخارا** سرد تر تاثیر کا حامل یہ پھل حقیقی طور پر ترش ہے مگر پختہ ہوکر جب اس کا رنگ سیاہی مائل ہوجائے تو شیریں ہوجاتا ہے۔

￼ **عربی**  اجاص

**عربی**

'***فارسی'*  آلوبخارا**

**عربی**

**انگریزی**  prunes

**ماهیت** : آلوبخادا مشہور پهل ہے۔بیر کے برابر۔ رنگ سرخی مائل بہ سیاہی مزہ ترش چاشنی دارہوتاہے۔

**اقسام**: آلوبخارا بستانی اور کوہی دو قسم کاہوتا ہے۔ بستانی کئی قسم کاہوتاہے جن میں ایک قسم بڑی اور سیاہ ہے اسی کو بالعموم آلوبخارا کہتے ہیں۔

**مزاج**: سردوتر۔

**افعال**: مسکن صفراءوجوش خون۔ ملین امعاء۔

**استعمال**: آلوبخاراگرمی کے دردسر، تپ صفراوی، قے، متلی اورپیاس کورکنے کے لیے استعمال کیا جاتا ہے۔ قلب کی حرارت و سوزش میں مفید ہے۔

**مقدارخواک:** تین عدد سے پانچ عدد (بطور مسہل پندرہ بیس تک)

مزید تحقیقات: آلوبخارا کے کیمیاوی تجزیہ سے پتہ چلا ہے کہ اس میں حسب ذیل اجزاء پائے جاتے ہیں۔

(1)اجزاءلحمیہ (2)شحم(3)شکر(4)معدنی اجزاء مثلا کیلشیم، فاسفورس وغیرہ پائے جاتے ہیں۔

**قدیم حکماء￼ کی نظر میں**

مشہور و معروف مسلم اطباءابن بیطار نے جامع المفردات اور ابن ہبل نے کتاب المختارات میں آلو بخاراکے عربی نام اجاص کے عنوان سے فوائد تحریر کیے ہیں۔ شیخ الرئیس بوعلی سینا‘ علامہ برہان الدین نفیس اور ملاسدیدی نے بھی اپنی اپنی تصانیف میں آلو بخارا کے استعمالات لکھے ہیں۔

قدیم اطباءاکرام جسمانی کمزوری اور بخاروں کی کمزوری کو رفع کرنے کے لیے آلو بخارا اس لیے استعمال کرتے تھے کہ یہ جلد ہضم ہوجاتا ہے اور اس میں تمام غذائی و معدنی اجزاءکے ساتھ پانی کی کافی مقدار موجود ہوتی ہے۔ شیریں آلو بخارا کا کثرت استعمال بھی معدہ اور امعاءکی ضروری حرارت کو ختم کرکے مضرت پیدا کرنے کا باعث بن سکتا ہے۔ا ٓلو بخارا کھانسی میں مضر نہیں بشرطیکہ ترش نہ ہو۔
**مومنہ باسط** ایک پاکستانی سیاست دان ہیں جو اگست 2018 سے خیبر پختونخواہ کی صوبائی اسمبلی کی رکن ہیں۔

تعلیم
-----

مومنہ باسط غلام باسط کی بیٹی ہیں۔ مومنہ باسط نے او لیول تک تعلیم حاصل کی ہے۔

سیاسی کیریئر
------------

وہ چیئرپرسن اسٹینڈنگ کمیٹی زکوۃ، عشر ، محکمہ سماجی بہبود اور خواتین ترقی رہی ہیں۔

وہ سابق صدر ویمن ونگ ہزارہ رہی ہیں اورپاکستان تحریک انصاف کی مرکزی انتظامی کمیٹی کی رکن بھی ہیں۔

### 2018 کے عام انتخابات

2018 کے عام انتخابات میں وہ خواتین کے لیے مخصوص نشست پر پاکستان تحریک انصاف (پی ٹی آئی) کی امیدوار کے طور پر خیبرپختونخوا کی صوبائی اسمبلی کے لیے منتخب ہوگئیں۔

### اسمبلی میں قرارداد

رکن صوبائی اسمبلی مومنہ باسط کی جانب سے وزیراعظم عمران خان کو اقوام عالم کے سامنے بہترانداز میں مقدمہ پیش کرنے پر پیش کی گئی قرارداد کو بھی کثرت رائے سے منظور کر لیا گیا۔ 

### قائمہ کمیٹیوں کی رکنیت

مندرجہ ذیل کمیٹیوں کی ممبر رہیں:

* کھیل، سیاحت، نوجوان امور اور محکمہ میوزیم کمیٹی نمبر 27
* زکوۃ، عشر ، سماجی بہبود کمیٹی نمبر 24
* محکمہ صحت سے متعلق قائمہ کمیٹی نمبر 12
* ہاؤس اور لائبریری کمیٹی 04

بیرونی روبط
-----------

مومنہ باسط ٹویٹر پر  ویکی ڈیٹا پر  (MOMINABASIT1) کی خاصیت میں تبدیلی کریں
مومنہ باسط فیس بک پر   ویکی ڈیٹا پر  (MOMINA.BASIT.7) کی خاصیت میں تبدیلی کریں

حوالہ جات
---------

1. ↑  "مومنہ باسط کی عمران خان کے حق میں قرارداد منظور"۔ ہم نیوز۔ 16 مارچ 2021۔ 26 جنوری 2021 میں اصل سے آرکائیو شدہ۔ اخذ شدہ بتاریخ 30 ستمبر 2019  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. ↑  "مومنہ باسط سیاسی خاکہ"۔ خیبرپختونخوا صوبائی اسمبلی سرکاری ویب۔ 16 مارچ 2021  تحقق من التاريخ في: `|date=` (معاونت)